LAZAROBASTER BADIOLA (EH Bildu, 2015-10-29):
Bai.
Erdibidekoa irakurrita, esan ez dugula babestuko hor jasotzen diren neurriek iruditzen zaigulako ez dutela orain arteko bide horretatik, bide berririk irekiko. Eta horixe da guk bilatzen duguna momentu hauetan.
López de Ocariz anderea, argi utzi duzu kiloak pertsonen aurretik jartzen dituzula, eta ulertuko duzula pentsatzen dut, edo gaurko honetan EAJri esateko gauza gehiegi ditut denbora pasatzeko esne kuoten sistema hori ezabatzea bultzatu duen taldearekin.
Fresno andrea, esan jatorrizko testuarekin maila batean ados zaudetela baina sinatutakoa benetan motz geratzen dela.
Eta EAJri, nolabait Tellería jauna zure interbentzioaren erdia ere pasatu duzu Europan zehar hara eta hona, eta oso azaleko diskurtsoa egin duzu. Eta bai EAJk eta bai Jaurlaritzak bilatzen duena da sektorearen errealitatea benetan ezkutatzea. Eta horretarako erabiltzen dituzue bi argumentu nagusi. Bata, ingurukoak baino hobeto gaudela hemen. Eta bigarrena, sektoreak Jaurlaritzaren neurriak aintzat edo ontzat hartu dituela.
Berriro ere esango dut zein gustuko duzuen inguruko miseriei begira egotea, hemen hobeto gaudela. Baina kasu honetan gainera ez zabiltzate zintzo jokatzen ari, ez da zintzoa. Izan ere, baserritarrei ordaintzen zaien esne litroaren prezioa hartzen duzue kontutan. Eta nik esan beharrik ez dago baina etekinak kalkulatzeko, sarrerei gastuak kendu egin behar zaizkie. Eta hemen Europako ganadu-zama altuena edukita, produkzio kostu altuak edukita, nik galdera: Konparatu dituzue inguruko produkzio kostuak gureekin?
Eta bestea, Jaurlaritzaren neurriak sektoreak ontzat hartu dituela, sektorean azkeneko hamarkadetan egon den sarraskiarekin, markatutako bide bakarra hain garbia egonik eta hortik kanpora desertua eraginez, iruditzen zaizu esne-sektoreak baduela margenik nonbait Jaurlaritzak onartutako neurriekin ados ez egoteko?
Esne likidoa dependentzi handia da, gazta egiten hasi behar da orain, Eusko Labelen bitartez aipatu zuen Tapia andereak, seguru aski (...) transformatuko da. Zergatik ez duzue bidea zabaltzen baserritarrek beraiek esnea transformatu, gazta egin, yogurrak egin eta beraiek merkaturatzeko?
Nire bailaran ez dut behi gaztarik aurkitzen eta planteamendua zergatik ez dator nolabait, bailara bakoitzean bost edo hamar gazta desberdin egotera? Eta beste hainbeste yogur?
Jendea badago kontsumitzeko prest, produktua da falta dena. Eta horretarako, baserritarrek behar dituztenak dira tresnak. Transformazio zentro kolektiboak tresna bikaina da baserritarrak hasi daitezen urratsak ematen beraien esne hori transformatzeko. Baina ez duzue horrelakorik onartzen, moztu egiten duzue zuen bide bakar horrekin jarraitzeko sektorea etengabeko goitibeheran doan bitartean.
Eta hemen herritarrei azaldu zaie hamarkada desberdinetan esne-sektore indartsu bat daukagula, hemengo kalitatea oso ona dela, entzuten dira ere kilometro zero, ehuneko ehun bertako bezalako terminoak. Eta hobetzeko ezer egongo ez balitz bezala hemen gorena baino hobea eta errealitatea hortik oso urruti dago.
Herritarrei azaldu beharko litzaieke benetako errealitatea zein den eta modu zintzo batetan gainera. Esne-sektorea galbidean doala. Hemengo behiek jaten dutena baserrietako belarraz gain, badela ere Amazonas desforestatuta Brasiletik datorren soja transgenikoa, badela Ameriketako Estatu Batuetan ekoiztutako arto transgenikoa, badela Poloniako zereala. Araban ekoizten den, eta hau gertatzen den bitartean, Araban ekoizten den zereala munduko merkatura doa hemendik pasatu ere egin gabe. Behiei desiragarria dena baino medikamentu gehiago ematen zaizkiela.